Iktatási szám: 70.207-3/2016.

#### E L Ő T E R J E S Z T É S

### Szombathely Megyei Jogú Város Gazdasági és Városstratégiai Bizottságának 2016. január 25-i ülésére

*Tájékoztatás Szombathely, Malom u. - Széll Kámán u. közötti belső tömbben lévő garázsok állapotáról*

Szombathely Megyei Jogú Város Önkormányzata 2015. szeptemberi ülésén elhangzott, hogy a Gazdasági és Városstratégiai Bizottság 2016. januári ülésére készüljön tájékoztató a Szombathely, Malom u. - Széll Kámán u. közötti belső tömbben lévő garázsok állapotáról.

A SZOVA Zrt. Bérleménykezelési Osztálytól 2016. január 12-én kapott e-mail tájékoztatás a tárgyi ingatlanon található garázsok felől az alábbi tájékoztatást adta:

„**Széll Kálmán u. 3-5-7-9. és Malom u. 2. szám alatti, 6862/2 hrsz-ú közterület**

**Széll Kálmán u. 3.**

A közterület – belső udvar – megközelíthető a társasház kapualján, illetve a Király u. 10. számú társasház kapualján keresztül. A két társasház határán kerítés nem található.

Az udvar közepén és bal oldalán tároló épület található.

Széll Kálmán u. 3. és 5. határán garázssor található, mely a Széll Kálmán 7. épületen, belső udvarán keresztül közelíthető meg.

Malom u. 2. szám felé téglakerítés épült, mely kerítés része a középen elhelyezkedő tároló fala is.

**Széll Kálmán u. 5.**

A társasház gépkocsi bejáróval nem rendelkezik, autóval való behajtás a Széll Kálmán u. 7. kapubejáróján keresztül.

Az udvaron 5 db garázs épült a Széll Kálmán u. 3., illetve 8 db a Széll Kálmán u. 7. kerítésvonalára.

13 db önkormányzattól bérelt garázs található az udvarban.

Lakók pár éve tereprendezéssel ízléses, gondozott játszóteret építettek.

**Széll Kálmán u. 7.**

A társasház gépkocsi bejáróval rendelkezik.

Széll Kálmán u. 5. és 7. határán 7 db garázs épült.

Széll Kálmán u. 7. és 9. határán drótkerítés található.

6 db önkormányzattól bérelt garázs található az udvarban, egy ismeretlen eredetű.

**Széll Kálmán u. 9.**

A társasház gépkocsi bejáróval rendelkezik. Az udvar végében 2 db, baloldalán 4db épített garázs található.

6 db önkormányzattól bérelt garázs található az udvarban.

**Malom u. 2.**

A közterület – belső udvar – megközelíthető a társasház kapualján keresztül. A Széll Kálmán u. 3., Király u. 10. társasházak határán téglakerítés kerítés, illetve megbontott drótkerítés található.

Lakók pár éve gondozott játszóteret építettek. Az udvarról közelíthető meg a hőszolgáltató pince lejárata is.”

Szóbeli tájékoztatás alapján a SZOVA Zrt. a garázsok állapotát átlagosnak ítélte meg. A szükséges tetőszerkezeti javítások elkészültek.

A nyílászáró karbantartása a bérlők feladata. A tömbbelsőben lévő garázsokra folyamatosak a bérleti szerződések, 1-10 évre szólnak.

A SZOVA Zrt. a garázsok vonatkozásában jelentős beavatkozást nem tart szükségesnek.

Kérem a Tisztelt Bizottságot, hogy az előterjesztést megtárgyalni, a határozati javaslatot elfogadni szíveskedjen.

**Szombathely, 2016. január 20.**

/: **Lakézi Gábor**:/

osztályvezető

**Határozati Javaslat**

**…./2016. (I. 25.) sz. Gazdasági és Városstratégiai Bizottsági** **Határozat**

A Gazdasági és Városstratégiai Bizottság a Szombathely, Malom u. - Széll Kámán u. közötti belső tömbben lévő garázsok állapotáról szóló tájékoztatót elfogadja.

**Felelős:** Lakézi Gábor Városüzemeltetési Osztályvezető

**Határidő:**